Ekið var á raðhús á gatnamótum Jaðarsbrautar og Faxabrautar á Akranesi aðfararnótt sl. laugardags . Þetta er að minnsta kosti í þriðja skipti sem ekið er á þetta sama húshorn . Ökumaður fólksbíls sem í hlut átti er á þrítugsaldri og er hann talinn hafa verið ölvaður . Hann var einn í bílnum og var handtekinn og færður til sýnatöku . Ekki urðu teljandi skemmdir á raðhúsinu en bifreiðin er gjörónýt .